Activitats del mes dels majors. GENT GRAN: MAJORS ACTIUS
25 de abril de 2019

A l’Eliana maig és el “mes dels majors” i l'Ajuntament ha preparat com sempre tot un programa d’actes, considerant que la “gent gran” són els nostres “majors actius”. Són activitats dirigides a persones jubilades empadronades a l’Eliana. Hi ha teatre, dinars de germanor, balls, documentals, trobades esportives, presentació de llibres...  i també està previst fer dos excursions: un viatge cultural a Anna i Xàtiva i una visita al monestir de Sant Miquel dels Reis. Per al dinar de germanor i ball del dia 9, hi ha places limitades i dos invitacions per persona.

Per a les excursions cal preinscriure’s, a partir de hui 25 d’abril per les vesprades. El 6 de maig a les 12h es farà el sorteig que decidirà els afortunats que poden anar-hi.  Totes les gestions, a la Llar del Jubilat.